Na osnovu člana 84. Statuta Općine Stari Grad Sarajevo („Službene novine Kantona Sarajevo“, broj: 20/24) i člana 14. stav (1) Pravilnika o stipendiranju učenika/šegrta iz oblasti deficitarnih zanata-obrta/zanimanja („Službene novine Kantona Sarajevo“, broj: 32/24), Općinsko vijeće Stari Grad Sarajevo, na 2. redovnoj sjednici održanoj 27.12.2024. godine, donosi

**ODLUKU**

**O DODJELI STIPENDIJA UČENICIMA/ŠEGRTIMA IZ OBLASTI DEFICITARNIH**

**ZANATA-OBRTA/ZANIMANJA ZA ŠKOLSKU 2024/2025. GODINU**

**Član 1.**

Ovom odlukom dodjeljuju se stipendije učenicima/šegrtima iz oblasti deficitarnih zanata-obrta/zanimanja za školsku 2024/2025. godinu.

**Član 2.**

Stipendije se dodjeljuju učenicima/šegrtima po razredima shodno kriterijima Pravilnika o stipendiranju učenika/šegrta iz oblasti deficitarnih zanimanja-obrta zanimanja, kako slijedi:

|  |  |  |  |  |
| --- | --- | --- | --- | --- |
| **Redni broj** | **Ime (ime roditelja) prezime** | **Bodovi** | **Razred** | **Škola** |
| 1. | Tarik (Ismeta) Turković | 75,00 | II | Srednja škola za stručno obrazovanje i radno osposobljavanje (pomoćni dekorater) |
| 2. | Rejhan (Zumreta) Šaćirović | 44,20 | III | Srednja građevinsko geodetska škola (keramičar – podopolagač) |
| 3. | Tarik (Edin) Kadrić | 32,40 | I | Srednja elektrotehnička škola za energetiku (elektroinstalater) |

**Član 3.**

Visina mjesečne stipendije za učenike/šegrte pojedinačno iznosi 200,00 KM i ista će biti isplaćena za period septembar – decembar i februar – juni, za školsku 2024/2025. godinu.

**Član 4.**

Na osnovu ove Odluke, Općinski načelnik zaključuje ugovor o dodjeli stipendija sa aplikantima kojim se regulišu međusobna prava i obaveze učenika i Općine Stari Grad Sarajevo.

**Član 5.**

Za realizaciju ove Odluke zadužuje se Služba za obrazovanje, kulturu, sport i mlade i Služba za finansije i budžet.

**Član 6.**

Ova Odluka stupa na snagu danom donošenja i bit će objavljena na web stranici Općine Stari Grad Sarajevo.

**PREDSJEDAVAJUĆI**

**OPĆINSKOG VIJEĆA STARI GRAD**

**SARAJEVO**

**Seid Škaljić**

Broj: 02-45-951/24

Datum: 27.12.2024. godine

**O B R A Z L O Ž E N J E**

**I PRAVNI OSNOV**

Pravni osnov za donošenje Odluke o dodjeli stipendija učenicima/šegrtima iz oblasti deficitarnih zanimanja-obrta zanimanja za školsku/akademsku 2024/2025. godinu sadržan je u preambuli akta.

**II RAZLOZI DONOŠENJA**

U skladu s članom 14. stav (1) Pravilnika o stipendiranju učenika/šegrta iz oblasti deficitarnih zanimanja-obrta zanimanja („Službene novine Kantona Sarajevo“, broj: 32/24)), Općinsko vijeće Stari Grad Sarajevo donosi Odluku o dodjeli stipendija učenicima/šegrtima iz oblasti deficitarnih zanimanja-obrta/zanimanja.

Na Javni poziv za dodjelu stipendija za školsku 2024/2025. godinu prijavilo se 7 aplikanata. Komisija za postupanje po aplikacijama prispjelim na Javni poziv za dodjelu stipendija održala je jedan sastanak i izvršila odabir kandidata za dodjelu stipendija za period septembar – decembar, 2024. godine i februar – juni, 2025. godine u skladu sa Pravilnikom o stipendiranju učenika/šegrta iz oblasti deficitarnih zanimanja-obrta zanimanja („Službene novine Kantona Sarajevo“ broj: 32/24).

Uvidom u dostavljenu dokumentaciju Komisija je konstatovala sljedeće:

- 3 učenika zadovoljavaju uslove navedenog Pravilnika;

- 4 učenika ne zadovoljavaju uslove navedenog Pravilnika.

U skladu s navedenim pripremljena je Odluka, koja se dostavlja Općinskom vijeću Stari Grad Sarajevo na razmatranje.

**III FINANSIJSKA SREDSTVA**

Finansijska sredstva za ove namjene planirana su u Budžetu Općine Stari Grad Sarajevo.

**Predlagač:**

**Općinski načelnik**

putem Službe za obrazovanje, kulturu, sport i mlade